Kollár, Boris, predseda NR SR (2021-02-05):
Ďakujem velice pekne za slovo, pán predsedajúci. Vážené dámy, vážení páni, nebudem zachádzať do detailov tohto návrhu zákona a pevne verím, že to prejde absolútnou väčšinou hlasov v tomto pléne. Je to návrh zákona, ktorý, ktorý dal taký, by som povedal, uhoľný kameň, skalný pilier našeho, dá sa povedať, našeho sľubu občanom, ktorým sme sľúbili, že tak, ako napravíme skrivodlivosť, ktoré bolo páchané na ženách ročník ´57 – ´63, keď im neumožnili ísť za každé dieťa pol roka skôr do dôchodku, tak sme občanom sľúbili, že zrušíme tieto doplatky za lieky pre deti do šesť rokov, že zrušíme doplatky pre zdravotne ťažko postihnutých občanov a že zrušíme pre dôchodcov. Vybrali sme kategóriu dôchodcov do 650 euro príjmu, lebo to je drvivá väčšina dôchodcov, to je nejakých 82 alebo 85 % dôchodcov. To znamená, že, samozrejme, že by som bol rád, keby to mohli byť všetci, ale zaznievali aj také kritické hlasy, že prečo by sme mali napríklad Majskému platiť lieky, áno, ktorý má možno niekoľko tisíc euro príjem dôchodcovský alebo neviem aký. Alebo je to strašne veľa bohatých ľudí, ktorí majú 2- – 3-
-tisíc. To znamená, že takýmto ľuďom naozaj, aby sa ostatní skladali na doplatky za lieky, by bolo nemorálne, takže tá hranica sa určila na 650 euro a do tejto výšky ľudia dostanú zadarmo lieky už pri tej prepážke. Už nebudú musieť platiť a potom čakať niekoľko mesiacov na nejaké doplatky. Tento návrh zákona je spustený tak, že pre deti to bude od 1. apríla, pre deti do šesť rokov, a pre ostatných to bude od 1. 1. 2022, nakoľko bolo treba nastaviť systémy, vyobstarávať to, tam sa musia prepojiť sociálka, zdravotka, daňové úrady, finančná správa, aby presne sme vedeli určiť, ktorí sú to tí dôchodcovia, ktorí do toho spadajú aj, aj, samozrejme, zdravotne ťažko postihnutí spoluobčania, ktorí sú do tej výšky 650 euro. Ja za seba môžem povedať, že som veľmi rád, že, a preto som aj vstupoval do tejto vládnej koalície, lebo sme povedali, že tie základné body – náprava tej skrivodlivosti, rovnako tieto lieky zadarmo pre týchto dôchodcov, rovnako takisto exekučná amnestia, ktorú pripravujeme na jar, a, samozrejme, spustenie výstavby štátnych nájomných bytov, tých, toho lacného bývania. To boli základné piliere proste nášho sľubu občanom, že to naplníme v tejto vláde. A bez týchto bodov by som určite do vlády nevstúpil a nepodpísal by som koaličnú dohodu. Tak som veľmi rád, že ubehlo len desať mesiacov a my už tuná plníme druhý, druhý z tých silných bodov, ktorý máme, máme v rámci našej politickej strane v tejto koaličnej dohode zakotvený. Prvý sme už odstránili v septembri, to boli tie dôchodkyne. A teraz máme tuná lieky zadarmo. V apríli prinesieme exekučnú amnestiu, v apríli, v máji. Takže ja chcem len týmto vysloviť veľkú vďaku mojim kolegom v koalícii, že aj keď to tam máme napísané, viete, ale cez to všetko musíme povedať, že počítajú len činy a skutky. A tento skutok týchto liekov zadarmo môžme práve teraz naplniť my všetci. Nieže to bude Jožo Mrkva, Fero Pampeliška, ale že to budeme my všetci, že to nebude len vládna koalícia, ale že to budú naozaj naprieč celým spektrom, že sa spojíme a pomôžeme tým ľuďom. Tuto nejde o to, že kto si z toho ďalej bude vybíjať nejaké, nejaké politické body, ale ide o to, aby sme tým ľuďom pomohli. Je ťažká doba. Ten COVID nám tuná ničí rodiny, ničí ekonomiku, ničí medziľudské vzťahy, ľudia sú nervózni, začínajú to pretavovať do agresivity, niektorí do apatie, a treba aspoň nejaké takéto svetielka nádeje im dávať alebo takéto odkláňanie tej pozornosti, ktorá, ktorá, bohužiaľ, či v tých médiách, v tej televízii, kedykoľvek si to otvoríte, tak len negatívne. Buď tam máte nejakú, nejaké letecké nešťastie, niekto proste nejakú haváriu, alebo v kuse vám tam idú o tom COVID-e. To znamená, že naozaj to, to musí už aj zle vplývať na psychiku občanov, na psychické zdravie ľudí. Takže je veľmi potrebné niekedy priniesť aj v tejto ťažkej dobe nejaké pozitívne informácie, ktoré sa nebudú týkať len stále toho istého negatívneho. Takže ja vás chcem všetkých poprosiť, kolegyne, kolegovia, aby ste podporili tento návrh zákona. Je to naozaj pre ľudí a ja vám budem za to veľmi vďačný a ľudia tiež. Ďakujem.